**Gölnicbánya története**

**Gölnicbánya** ([szlovákul](https://hu.wikipedia.org/wiki/Szlov%C3%A1k_nyelv) *Gelnica,* [németül](https://hu.wikipedia.org/wiki/N%C3%A9met_nyelv) *Göllnitz)* város [Szlovákiában](https://hu.wikipedia.org/wiki/Szlov%C3%A1kia) a [Kassai kerület](https://hu.wikipedia.org/wiki/Kassai_ker%C3%BClet) [Gölnicbányai járásának](https://hu.wikipedia.org/wiki/G%C3%B6lnicb%C3%A1nyai_j%C3%A1r%C3%A1s%22%20%5Co%20%22G%C3%B6lnicb%C3%A1nyai%20j%C3%A1r%C3%A1s)székhelye. A [Szepesség](https://hu.wikipedia.org/wiki/Szepess%C3%A9g) egyik legfontosabb [bányavárosa](https://hu.wikipedia.org/wiki/B%C3%A1nyav%C3%A1ros).

Neve eredetileg víznév, a Gölnic-patakról nevezték el, amely mellett fekszik. A patak neve a [szláv](https://hu.wikipedia.org/wiki/Szl%C3%A1v_nyelvek) *gnilec* melléknévből ered, ami poshadt vizet jelent.

A régészeti leletek tanúsága szerint a Gölnic völgyében már a kőkorszakban, majd a bronzkorban is éltek emberek. A várost [német](https://hu.wikipedia.org/wiki/N%C3%A9metek) aranybányászok alapították a [12. században](https://hu.wikipedia.org/wiki/12._sz%C3%A1zad). A város a [tatárjárást](https://hu.wikipedia.org/wiki/Tat%C3%A1rj%C3%A1r%C3%A1s) követően indult igazán fejlődésnek, miután Bajorországból, Türingiából és a Rajna-vidékről német telepesek érkeztek az elpusztított lakosság helyére. Gölnicbánya csakhamar a környező bányásztelepülések központja lett. Először [1246](https://hu.wikipedia.org/wiki/1246)-ban említi oklevél *"Gylnychbanya"*néven. [1264](https://hu.wikipedia.org/wiki/1264)-ben [IV. Bélától](https://hu.wikipedia.org/wiki/IV._B%C3%A9la_magyar_kir%C3%A1ly) kapta városi jogait. Ezeket később [V. István](https://hu.wikipedia.org/wiki/V._Istv%C3%A1n_magyar_kir%C3%A1ly) és [IV. László](https://hu.wikipedia.org/wiki/IV._L%C3%A1szl%C3%B3_magyar_kir%C3%A1ly) is megerősítette. [1276](https://hu.wikipedia.org/wiki/1276)-ban *"Gelnic"*, [1280](https://hu.wikipedia.org/wiki/1280)-ban *"Gulnychbana"*, [1379](https://hu.wikipedia.org/wiki/1379)-ben *"Gulnicia, Gulnych"* a neve. Gölnicbánya vidéke a 13. században közigazgatásilag nem a [Szepességhez](https://hu.wikipedia.org/wiki/Szepess%C3%A9g), hanem a [kamaragróf](https://hu.wikipedia.org/w/index.php?title=Kamaragr%C3%B3f&action=edit&redlink=1) hatósága alá tartozott. A gölnic- és [szomolnokbányavidéki](https://hu.wikipedia.org/w/index.php?title=Szomolnokb%C3%A1nya&action=edit&redlink=1" \o "Szomolnokbánya (a lap nem létezik))németek közvetlen királyi hatalom alatt, a bányavárosok külön közigazgatási egységében egyesültek.

[1288](https://hu.wikipedia.org/wiki/1288)-ban [domonkos](https://hu.wikipedia.org/wiki/Domonkos-rend) szerzetesek építettek [kolostort](https://hu.wikipedia.org/wiki/Kolostor) itt, melyet [1543](https://hu.wikipedia.org/wiki/1543)-ban egy lázadás során leromboltak. Városi jogait [1317](https://hu.wikipedia.org/wiki/1317)-ben [Károly Róbert](https://hu.wikipedia.org/wiki/I._K%C3%A1roly_magyar_kir%C3%A1ly), [1359](https://hu.wikipedia.org/wiki/1359)-ben [Nagy Lajos](https://hu.wikipedia.org/wiki/I._Lajos_magyar_kir%C3%A1ly) király, majd [1435](https://hu.wikipedia.org/wiki/1435)-ben [Luxemburgi Zsigmond](https://hu.wikipedia.org/wiki/Zsigmond_magyar_kir%C3%A1ly) kiterjesztette, mely következtében Gölnicbánya [szabad királyi város](https://hu.wikipedia.org/wiki/Szabad_kir%C3%A1lyi_v%C3%A1ros) lett. A város legrégibb pecsétje [1497](https://hu.wikipedia.org/wiki/1497)-ből származik.

Az óváros déli végétől nyugatra állott egykor vára, melyet [1234](https://hu.wikipedia.org/wiki/1234)-ben [II. András](https://hu.wikipedia.org/wiki/II._Andr%C3%A1s_magyar_kir%C3%A1ly) uralkodása alatt kezdtek építeni és [1436](https://hu.wikipedia.org/wiki/1436)-ban említenek először. 1437. októberében Zsigmond elzálogosította Eberhard Cliber bambergi polgárnak.1444-től [Giskra](https://hu.wikipedia.org/wiki/Giskra%22%20%5Co%20%22Giskra) zsoldosai birtokolták. A vár [1527](https://hu.wikipedia.org/wiki/1527)-ben elpusztult, köveit széthordták. Ma rom Gölnicbánya területén.

A város fénykorát a 15. században élte, amikor nagy mennyiségű [ezüstöt](https://hu.wikipedia.org/wiki/Ez%C3%BCst) és [rezet](https://hu.wikipedia.org/wiki/R%C3%A9z) bányásztak itt, [1726](https://hu.wikipedia.org/wiki/1726)-ban a Gölnic völgyében fekvő hét alsó bányaváros központja lett. Később a vastermelés került túlsúlyba. A fémfeldolgozás miatt olvasztóhámorok is működtek itt. A [19. század](https://hu.wikipedia.org/wiki/19._sz%C3%A1zad) végére színesfémbányái kimerültek, csak vasbányászata maradt meg, mely még ma is fejlett.

Vályi András szerint *"GÖLLNITZ. vagy Gelnitz, Hniletz. német mező Város Szepes Vármegyében, földes Ura G. Csáky Uraság, lakosai katolikusok, és evangelikusok, fekszik Gelnitz vize mellett, Remete, és Krompack között. Ispotálya van, vasa, és hámora is nevezetes, rezet ásnak bányaiban, ’s vas drótokat is készítenek, Bányai már 1280-dik esztendőben esméretesek valának, lakosai németűl beszélnek ugyan; de sokkal külömbözőbb hangzatot, és kimondást adnak a’ szavaknak mint Lőtsén, vagy másutt, a’ hol németűl tisztán beszéllenek; ezek pedig darabos, és idomatlan hangokkal élnek. Nem meszsze 53látszatik a’ Várostól egy régi Várnak avagy kastélynak omladékja. Határja soványas, keresetre jó módgya minden nap a’ Bányákban, fája mind a’ két féle, az első Osztályba számláltatott."*

Fényes Elek szerint *"Gölnicz, (Gelnicza), tót-német bányaváros Szepes vármegyében, a Gölnicz vagy Hnilecz vize mellett, Szomolnokhoz éjszak-keletre 3 mfldnyire, magas hegyek közt: 2248 kath., 2768 evang., vagyonos lakosokkal. Kath. és evang. anyatemplom. Sörház. Vendégfogadó. Vas- és réz-bányák. Helyettes bányász-törvényszék. Az idevaló vasat az iglóival együtt legjobbnak tartják a megyében. Fő gazdasága vas- és rézbányáiban áll. Van itt 2 vashámor, 3 vasolvasztó és frisitő kemencze, mellyekben évenkint 17,000 mázsa vas készül. Egy vas-szeggyár; a közel fekvő Grellenseifen nevű völgyben ismét kilencz hámort hajt a hasonnemű viz. Lakik itt továbbá 175 kovácsmester, kiknek nagyobb része csak vasszegeket készít. A kovácsműhelyek száma 22, s ennyi a tulajdonos mester is; a többi ezeknél bérben dolgozik. Van itt végre még 4 rézkovács s 3 bánya-kovács-műhely, 4 árpakásamalom, egy érczzuzda. A város 1838-ban gr. Csáky családtól örökösen megváltá magát.* "

A [trianoni békeszerződésig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Szepes vármegye](https://hu.wikipedia.org/wiki/Szepes_v%C3%A1rmegye) [Gölnicbányai járásának](https://hu.wikipedia.org/wiki/G%C3%B6lnicb%C3%A1nyai_j%C3%A1r%C3%A1s%22%20%5Co%20%22G%C3%B6lnicb%C3%A1nyai%20j%C3%A1r%C3%A1s) székhelye volt.

Forrás: https://hu.wikipedia.org/wiki/G%C3%B6lnicb%C3%A1nya